Her blir Thora (89) evakuert fra flommen
Ambulansearbeiderne Cecilie Waland Abelsen og Sandra Jabobsen måtte lørdag kveld bære 89-åringen, som er dårlig til bens, ut av hjemmet sitt.Iphone/Ipad, Android ...eller sjekk pent.no Nå har hun fått midlertidig opphold på et av kommunens sykehjem. Etter å ha vasket godt over deler av Sør-Norge har Meteorologisk institutt tidlig søndag morgen sendt ut et avsluttende varsel for ekstremværet, som har fått navnet «Synne». Den verste nedbøren i Aust-Agder, Vest-Agder og Rogaland antas nå å være over - selv om det fortsatt vil være kraftige byger i deler av fylkene. Men at herjingene fortsatt preger deler av landet, er det imidlertid liten tvil om.I Egersund ble rundt hundre personer evakuert lørdag, opplyser kommunens innsatsleder Leif E. Broch. Det dreier seg om personer som bor rundt elven Ludeåne, som renner gjennom sentrum. – Vannmassene lenger opp i vassdraget har nesten doblet seg fra fredag. Det dramatiske er at det kan stige opptil 170 millimeter til, sa Broch til VG tidligere lørdag, før kommunen satte i gang evakuering. 36 av de evakuerte er beboere ved Lundeåne bo- og servicesenter, som består av serviceleiligheter og en dementavdeling. De fleste er tatt hånd om av pårørende, mens resten er flyttet til andre institusjoner i kommunen. Trosset vindkastene i Kristiansand: – Dette er jo ingenting! Vannmassene i Hellelandsvassdraget nord for Egersund, som renner ut i Lundåne, har allerede passert 100-årsflom, og nærmer seg nå nivåene til en 200-årsflom. Det opplyser energisjef Richard W. Samslått i Dalane Energi til VG.Det er imidlertid ikke bare personer i Egersund og områdene rundt som merker «Synne» godt på tilværelsen: I den lille bygda Øvre Frafjord i Gjesdal kommune er beboere nå isolert som følge av store vannmasser på fylkesvei 287. Bidra i VG-protokollen: Send oss ditt uværsbilde! – Det er stort sett hytter, men også noen gårder der. Vi sendte ut en melding til alle som er registrert med bosted eller hytte i området i går om at de ikke bør dra dit dersom det ikke er nødvendig, og jeg tror ikke det er mange som oppholder seg der nå, sier beredskapskoordinator Eva-Marie Gärtner i Gjesdal kommune til VG. Slik blir førjulsværet: Grått, vått og glatt! Ifølge Stavanger Aftenblad kan det dreie seg om rundt 20 personer. Gärtner sier imidlertid til VG at veien kun er stengt for vanlig trafikk, og at utrykningskjøretøy trolig kan komme frem dersom til bygda. – Dette er ikke første gang beboerne der har vært isolert, dette er de vant med. Vi har bedt beboere ta kontakt dersom de trenger bistand, men har foreløpig ikke fått noen tilbakemeldinger på det, sier Gärtner.På Bjerkreim i innlandet i Rogaland har mellom 10 og 20 personer mistet strømmen som følge av uværet. – En nettstasjon står under vann. Vi får ikke gjort noe med det mens den fortsatt står under vann, men vil begynne å jobbe med det så snart vannet går ned, sier Richard W. Samslått i Dalane Energi til VG. I tillegg er en rekke veier, blant annet europaveien E39, stengt på grunn av flom eller ras. Politiet i Rogaland ba allerede fredag ettermiddag folk om å la bilene stå stille på grunn av uværet. Den mest dramatiske målingen som er gjort av Meteorogisk institutt er på Eik-Hove ikke langt fra Helleland, hvor det ble målt totalt 134 millimeter nedbør på 24 timer – fra klokken 19 fredag til samme tid lørdag.
Mens vannmassene nord for Egersund nærmet seg nivået til en 200-årsflom, ble beboere i sentrum evakuert. Her får Thora Apelgren (89) hjelp til å forlate hjemmet sitt.